Abraham Odfjell (1942)

Abraham Severin Odfjell (født 1942) er en norsk skipsreder.

 Rederivirksomheten 
Rederiet Odfjell ble stiftet i 1915 av kapteinene Abraham og Fredrik Odfjell. I 1978 delte Abraham Odfjell og tremenningen Dan Odfjell dette familierederiet i to. Dan Odfjell drev det som senere ble Odfjell SE men Abraham Odfjell startet det som senere ble J.O. Odfjell-gruppen og datterselskapet Jo Tankers. Han overlot J.O. Odfjell-gruppen til sin sønn Johan Odvar Odfjell før 2007.

Abraham Odfjell var også eier av Odfjell Drilling fram til han overlot selskapet til sine døtre Helene Odfjell og Marianne Odfjell før 2007.

I 2008 tok sønnen Johan Odvar Odfjell over rollen som styreformann i Jo Tankers. Abraham Odfjell fortsatte som styremedlem.Jo Tankers: New appointments in Board and top management  Han er også styreleder i Skibsaksjeselskapet Hassel, som er et datterselskap av J O Odfjell AS.

 Familie 
Abraham Odfjell er gift med Elin Odfjell og har siden 1994 bodd i London.NA24, 25. mai 2007: God for 10 milliarder kronerJo Tankers, 7. oktober 2002: Interview with Abraham Odfjell  Han er far til Johan Odvar Odfjell, Helene Odfjell og Marianne Odfjell. På fritiden spiller han golf og trener thai chi.

 Referanser 

Kategori:Norske skipsredere
Kategori:Odfjell
Kategori:Artikler i sjøfart-prosjektet